"قیرمیزی گزگن" مارس-دا سو و حیات آختاریشی داوام ائتسه ده، سانکی علم آدام‌لاری بو مسئله‌یه سون نقطه‌نی قویدولار.
اکسفورد اونیورسیته سینده آپاریلان آراشدیرمادا، مارس-ین سطحینده سو و حیاتین اولماماسی‌نین سببی تاپیلدی.
گزگن-ین قایا قورولوشو سویون سطحده قالماسینا ایمکان وئرمیر.
مارس-‌داکی قایا‌لارین دونیاداکیلر ایله موقاییسه‌ده 25% داها چوخ سویو ساخلاما قابیلیتینه مالیک اولدوغو، سویون بو قایا‌لارلا گزگن-ین مرکزینه دوغرو ائندیگی آشکار اولوندو.
Nature  ژورنالیندا درج اولونان آراشدیرمانین اساس سیمالاریندان‌ بیری دوقتور  Jon Wade  مارس-‌داکی قایا‌لارین سویو سونگر کیمی چکدیگینی بیل‌دیره‌رک: "مارس-دا گزگن-ین بازالت قابیغینی یارا‌دان یئنی پاتلامیش ولکان لار ایله سو آراسیندا گئدن رئاکسیا سونگر افکتی یارا‌دیر. سو ایله قایا آراسینداکی بو رئاکسیا قایا‌لارین قورولوشونو دییشدیریب و گزگن-ین سطحی‌‌نین قورویا‌راق حیات اوچون اویغون اولماماسینا سبب اولوب"دئدی.
